**Екінші деңгейдегі банктердің және банк операцияларының жекелеген түрлерiн жүзеге асыратын ұйымдардың тауарлардың электрондық саудасы бойынша тіркеу есебінде тұрған салық төлеушілер бойынша банктік шоттардың бар екені және олардың нөмірлері туралы, осы шоттардағы ақша қалдықтары мен қозғалысы туралы мәліметтерді беру қағидаларын және мерзімдерін бекіту туралы**

«Салық және бюджетке төленетін басқа да міндетті төлемдер туралы» (Салық кодексі) 2017 жылғы 25 желтоқсандағы Қазақстан Республикасы Кодексінің 24-бабы 17) тармақшына сәйкес **БҰЙЫРАМЫН:**

1. Қоса беріліп отырған Екінші деңгейдегі банктердің және банк операцияларының жекелеген түрлерiн жүзеге асыратын ұйымдардың тауарлардың электрондық саудасы бойынша тіркеу есебінде тұрған салық төлеушілер бойынша банктік шоттардың бар екені және олардың нөмірлері туралы, осы шоттардағы ақша қалдықтары мен қозғалысы туралы мәліметтерді беру қағидалары және мерзімдері бекітілсін.

2. Қазақстан Республикасы Қаржы министрлігінің Мемлекеттік кірістер комитеті (А.М. Теңгебаев) заңнамада белгіленген тәртіппен:

1) осы бұйрықтың Қазақстан Республикасының Әділет министрлігінде мемлекеттік тіркелуін;

2) осы бұйрық мемлекеттік тіркелген күннен бастап күнтізбелік он күн ішінде оның қазақ және орыс тілдеріндегі қағаз және электрондық түрдегі көшірмелерін Қазақстан Республикасы нормативтік құқықтық актілерінің эталондық бақылау банкіне енгізу үшін Қазақстан Республикасы Әділет министрлігінің «Республикалық құқықтық мәлімет орталығы» шаруашылық жүргізу құқығындағы республикалық мемлекеттік кәсіпорнына жолдауды;

3) осы бұйрықтың Қазақстан Республикасы Қаржы министрлігінің интернет-ресурсында орналастырылуын;

4) осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде осы тармақтың 1), 2) және 3) тармақшаларында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

3. Осы бұйрық алғашқы ресми жарияланған күнінен кейін күнтізбелік он күн өткеннен соң қолданысқа енгізіледі.

**Қазақстан Республикасының**

**Қаржы министрі Б. Сұлтанов**

«КЕЛІСІЛГЕН»

Қазақстан Республикасының

Ұлттық банкінің төрағасы

\_\_\_\_\_\_\_\_\_\_\_\_\_\_\_\_ Д. Ақышев

2018 жылғы «\_\_» \_\_\_\_\_\_\_\_\_\_\_\_

Қазақстан Республикасы

 Қаржы министрінің

201\_\_ жылғы «\_\_\_» \_\_\_\_\_\_\_\_\_ бұйрығымен

бекітілген

Екінші деңгейдегі банктердің және банк операцияларының жекелеген түрлерiн жүзеге асыратын ұйымдардың тауарлардың электрондық саудасы бойынша тіркеу есебінде тұрған салық төлеушілер бойынша банктік шоттардың бар екені және олардың нөмірлері туралы, осы шоттардағы ақша қалдықтары мен қозғалысы туралы мәліметтерді беру қағидалары және мерзімдері

1-тарау. Жалпы ережелер

1. Осы Екінші деңгейдегі банктердің және банк операцияларының жекелеген түрлерiн жүзеге асыратын ұйымдардың тауарлардың электрондық саудасы бойынша тіркеу есебінде тұрған салық төлеушілер бойынша банктік шоттардың бар екені және олардың нөмірлері туралы, осы шоттардағы ақша қалдықтары мен қозғалысы туралы мәліметтерді беру қағидалары және мерзімдері (бұдан әрі – Қағидалар) «Салық және бюджетке төленетін басқа да міндетті төлемдер туралы» (Салық кодексі) 2017 жылғы 25 желтоқсандағы Қазақстан Республикасы кодексінің 24-бабы 17) тармақшасына сәйкес әзірленген және банктердің және банк операцияларының жекелеген түрлерiн жүзеге асыратын ұйымдардың (бұдан әрі – Банк) Қазақстан Республикасы Қаржы министрлігінің Мемлекеттік кірістер комитетіне (бұдан әрі – Комитет) тауарлармен электрондық сауда бойынша тіркеу есебінде тұрған салық төлеушілер бойынша банктік шоттардың бар екені және олардың нөмірлері туралы, осы шоттардағы ақша қалдықтары мен қозғалысы туралы мәліметтерді (бұдан әрі – мәліметтер) беру тәртібі мен мерзімдерін айқындайды.

2-тарау. Мәліметтерді беру тәртібі мен мерзімдері

2. Комитет күн сайын уәкілетті органның Интернет-ресурсына электронды сауданы жүзеге асыратын салық төлеушілер ретінде тіркелген электронды сауда субъектілерін қоса, тауарлардың электрондық саудасын жүзеге асыратын салық төлеушілер ретінде тіркеу есебіне қойылған салық төлеушілер тізімін (бұдан әрі – тізім), сондай-ақ электронды сауданы жүзеге асыратын салық төлеушілер ретінде тіркеу есебінен алынған салық төлеушілер туралы мәліметты орналастырады.

3. Осы Қағидаларға қосымшаға сәйкес нысан бойынша жыл сайын мәліметтер берiледi.

4. Көрсетілетін деректер болмаған жағдайда, бұл мәлімет нөлдік мәндермен ұсынылады.

5. Уәкілетті органның Интернет-ресурсында орналастырылған тізімге сәйкес банк жыл сайын есепті салық кезеңінен кейінгі екінші айдың 15-і күнінен кешіктірмей мәліметтерді қалыптастырады.

6. Заңды тұлғалар үшін ақпараттарды берудің есепті кезеңі - күнтізбелік тоқсан, дара кәсіпкерлер үшін - күнтізбелік жыл болып табылады.

7. Мәлімет мемлекеттік және (немесе) орыс тілдерінде ұсынылады және Банктің басшысы не оны алмастыратын тұлға, сондай-ақ мәліметтерді жжасауға жауапты қызметкер қол қояды және мөрмен куәландырылады.

Қағаз тасымалдағышындағы мәліметтермен қатар, мәлімет электрондық тасымалдағышта да (Microsoft Excel форматында) ұсынылады.

8. Банк Комитетпен электрондық өзара іс-қимылға толық көшкен кезде қағаз тасымалдағышындағы мәліметтерді беру талап етілмейді.

Тауарлардың электрондық саудасын жүзеге асыратын салық төлеушілер бойынша банктік шоттардың бар екені және олардың нөмірлері туралы, осы шоттардағы ақша қалдықтары мен қозғалысы туралы мәліметтерді электронды түрде беру Банктің бағдарламалық қамтамасыз етуін пысықтау бойынша жұмыстар аяқталғаннан кейін ғана жүргізіледі.

Электрондық өзара іс-қимыл мақсатында Банктің бағдарламалық қамтамасыз етуін пысықтау бойынша жұмыстар аяқталғаннан кейін күнтізбелік бес күн ішінде Бағдарламалық қамтамасыз етудің дайын екендігі туралы Комитетке жазбаша хабарлайды.

  **3-тарау. Мәліметтерді толтыру бойынша түсіндірме**

9. «Жалпы мәлімет» бөлімінде:

екінші деңгейдегі банктің немесе банк операцияларының жекелеген түрлерін жүзеге асыратын ұйымның атауы;

банк операцияларының жекелеген түрлерін жүзеге асыратын банктің бизнес сәйкестендіру нөмірі (бұдан әрі – БСН);

банк операцияларының жекелеген түрлерін жүзеге асыратын банктің облыс, қала, аудан, мекен-жайы және телефоны көрсетіледі.

 10. «Тауарлардың электрондық саудасын жүзеге асыратын салық төлеушілер бойынша банктік шоттардың бар екені және олардың нөмірлері туралы, осы шоттардағы ақша қалдықтары мен қозғалысы туралы мәліметтер» бөлімінде мынадай ақпараттар көрсетіледі:

1-бағанда транзакцияны жүзеге асыратын нөмірі көрсетіледі;

2-бағанда тауарлардың электрондық саудасын жүзеге асыратын салық төлеушінің жеке сәйкестендіру нөмірі (бұдан әрі – ЖСН) не БСН көрсетіледі;

3-бағанда жеке тұлғаның тегі, аты, әкесінің аты (егер ол жеке басын куәландыратын құжатта көрсетілсе) (бұдан әрі – Т:А.Ә.) не заңды тұлғаның және (немесе) тауарлардың электрондық саудасын жүзеге асыратын заңды тұлғаның құрылымдық бөлімшесінің атауы көрсетіледі;

4-бағанда тауарларға сыйақы сомасы аударылған, тауарлардың электрондық саудасын жүзеге асыратын салық төлеушінің шот нөмірі көрсетіледі;

5-бағанда ағымдағы шот валютасы көрсетіледі;

6-бағанда шот типі көрсетіледі;

7-бағанда шот мәртебесінің коды көрсетіледі (1-шот ашық, 2-шот жабық)

8-бағанда шот ашылған күн көрсетіледі, ол КК/АА/ЖЖ форматында толтырылуы тиіс;

9-бағанда шот жабылған күн көрсетіледі, ол КК/АА/ЖЖ форматында толтырылады;

10-бағанда бастапқы сальдо не (келесі парақтар үшін) аралық мәні көрсетіледі;

11-бағанда дебет бойынша сома көрсетіледі;

12-бағанда несие бойынша сома көрсетілген;

13-бағанда сұрау салынған кезең соңына шот бойынша қалдық;

14-бағанда транзакция жүргізілген күн көрсетіледі, ол КК/АА/ЖЖ форматында толтырылуы тиіс;

15-бағанда тауарларды төлеген жеке тұлғаның ЖСН көрсетіледі;

16-бағанда сатып алушы-жеке тұлғаның Т.А.Ә. (гер ол жеке басын куәландыратын құжатта көрсетілсе) көрсетіледі;

17-бағанада тауарды төлеу бойынша транзакция жүргізілген валюта көрсетілді;

18-бағанда жүзеге асырылатын төлемді тағайындау көрсетіледі.

Екінші деңгейдегі банктердің және банк операцияларының жекелеген түрлерiн жүзеге асыратын ұйымдардың тауарлардың электрондық саудасы бойынша тіркеу есебінде тұрған салық төлеушілер бойынша банктік шоттардың бар екені және олардың нөмірлері туралы, осы шоттардағы ақша қалдықтары мен қозғалысы туралы мәліметтерді беру қағидаларына және мерзімдеріне қосымша

нысан

Екінші деңгейдегі банктің немесе банк операцияларының жекелеген түрлерін жүзеге асыратын ұйымның атауы

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

БСН \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Облыс \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қала \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Аудан\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мекен-жай, телефон \_\_\_\_\_\_\_\_\_\_\_\_\_\_\_\_\_\_\_\_\_\_\_

20\_\_ жылдан бастап 20\_\_\_ жылға дейінгі кезең ішіндегі тауарлардың электрондық саудасын жүзеге асыратын салық төлеушілер бойынша банктік шоттардың бар екені және олардың нөмірлері туралы, осы шоттардағы ақша қалдықтары мен қозғалысы туралы мәліметтерді

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Тауарлардың электрондық саудасын жүзеге асыратын салық төлеушінің ЖСН/ БСН  | Тауарлардың электрондық саудасын жүзеге асыратын салық төлеушінің атауы | Шот нөмірі | Валюталық шот | Шот типі  | Шот мәртебесінің коды (1-шот ашық, 2-шот жабық) | ККААЖЖ форматында шот ашылған күн | ККААЖЖ форматында шот жабылған күн (жабылған шоттар үшін ғана көрсетіледі) |
|
| 1 | 2 | 3 | 4 | 5 | 6 | 7 | 8 | 9 |
|   |   |   |   |   |   |   |   |   |
|   |   |   |   |   |   |   |   |   |

|  |  |  |  |  |  |  |  |
| --- | --- | --- | --- | --- | --- | --- | --- |
| Бастапқы сальдо не аралық мәні (келесі парақтар үшін) | Ұлттық валютадағы айналым | Сұрау салынған кезеңнің соңына шот бойынша қалдық | ККААЖЖ форматында жүргізілген күн | ЖСН/БСН | Атауы  | Валюталық шот | Төлемнің мақсаты |
| Дебет бойынша сома | Несие бойынша сома |
| 10 |  11 | 12 | 13 | 14 | 15 | 16 | 17 | 18 |
|   |   |   |  |   |   |   |   |   |
|   |   |   |  |   |   |   |   |   |

Ескерту: «Тауарлардың электрондық саудасын жүзеге асыратын салық төлеушілер бойынша банктік шоттардың бар екені және олардың нөмірлері туралы, осы шоттардағы ақша қалдықтары мен қозғалысы туралы» мәліметтерді толтыру бойынша түсіндірме Екінші деңгейдегі банктердің және банк операцияларының жекелеген түрлерiн жүзеге асыратын ұйымдардың тауарлардың электрондық саудасы бойынша тіркеу есебінде тұрған салық төлеушілер бойынша банктік шоттардың бар екені және олардың нөмірлері туралы, осы шоттардағы ақша қалдықтары мен қозғалысы туралы мәліметтерді беру қағидаларында және мерзімдерінде келтірілген.

Аббревиатураларды ашып жазу

ЖСН – жеке тұлғаның жеке сәйкестендіру нөмірі;

БСН – заңды тұлғаның бизнес-сәйкестендіру нөмірі.